

**แผนเผชิญเหตุภัยแล้ง**

**ประจำปีงบประมาณ พ.ศ.๒๕๖๗**

**ของ**

**องค์การบริหารส่วนตำบลโคคลาน**

**อำเภอตาพระยา จังหวัดสระแก้ว**

**งานป้องกันและบรรเทาสาธารณภัย**

**องค์การบริหารส่วนตำบลโคคลาน**

**อำเภอตาพระยา จังหวัดสระแก้ว**

**โทรศัพท์ 037 269939**

**โทรสาร 037 269939**

**แผนเผชิญเหตุภัยแล้ง**

**ประจำปีงบประมาณ พ.ศ.2567**

**องค์การบริหารส่วนตำบลโคคลาน อำเภอตาพระยา จังหวัดสระแก้ว**

งานป้องกันและบรรเทาสาธารณภัยตำบลโคคลาน

อำเภอตาพระยา จังหวัดสระแก้ว

อ้างถึง : 1. พระราชบัญญัติป้องกันและบรรเทาสาธารณภัย พ.ศ.2550

2. แผนป้องกันและบรรเทาสาธารณภัยแห่งชาติ พ.ศ.2564-2570

3. แผนป้องกันและบรรเทาสาธารณภัยจังหวัด พ.ศ.2558

(ฉบับปรับปรุง ประจำปีงบประมาณ พ.ศ.2567)

4. แผนป้องกันและบรรเทาสาธารณภัยตำบลโคคลาน พ.ศ.2564-2567

(ฉบับปรับปรุงครั้งที่ 1 ประจำปีงบประมาณ พ.ศ.2567)

**1. สถานการณ์ทั่วไป**

**1. สถานการณ์ทั่วไปขององค์การบริหารส่วนตำบลโคคลาน**

**1.1 ที่ตั้งและอาณาเขต**

องค์การบริหารส่วนตำบลโคคลาน ตั้งอยู่เลขที่ ๔๐๒ หมู่ที่ ๒ ตำบลโคคลาน อำเภอตาพระยา จังหวัดสระแก้ว ห่างจากอำเภอตาพระยา ประมาณ ๑๗ กิโลเมตร มีอาณาเขตติดต่อ ดังนี้

๑) ทิศเหนือ ติดกับองค์การบริหารส่วนตำบลทัพราช อำเภอตาพระยา

๒) ทิศใต้ ติดกับองค์การบริหารส่วนตำบลหนองแวง อำเภอโคกสูง

๓) ทิศตะวันออก ติดกับองค์การบริหารส่วนตำบลตาพระยา อำเภอตาพระยา

๔) ทิศตะวันตก ติดกับองค์การบริหารส่วนตำบลแซร์ออ อำเภอวัฒนานคร

พื้นที่ที่อยู่ในความรับผิดชอบขององค์การบริหารส่วนตำบลโคคลาน มีพื้นที่ประมาณ ๔๗.๘๔ ตารางกิโลเมตร (หรือประมาณ ๒๙,๖๗๕ ไร่)

**1.2** **เขตการปกครอง มีหมู่บ้าน ๖ หมู่บ้าน ประกอบด้วย**

**หมู่ที่ ๑ บ้านโคคลาน** นายเกียรติชัย ศรีสุข ดำรงตำแหน่ง ผู้ใหญ่บ้าน

**หมู่ที่ ๒ บ้านซับม่วง** นายบุญลับ คำแหล่ ดำรงตำแหน่ง ผู้ใหญ่บ้าน

**หมู่ที่ ๓ บ้านซับเม็ก** นายวิทยา กันอาน ดำรงตำแหน่ง ผู้ใหญ่บ้าน

**หมู่ที่ ๔ บ้านไทยสามัคคี** นายถวิล จุปะมะนัย ดำรงตำแหน่ง ผู้ใหญ่บ้าน

**หมู่ที่ ๕ บ้านสองพี่น้อง** นายวิเศษ สารการ ดำรงตำแหน่ง ผู้ใหญ่บ้าน

**หมู่ที่ ๖ บ้านมะค่าปุ่ม** นายสมหวัง วุฒิวงค์ ดำรงตำแหน่ง กำนันตำบลโคคลาน

**1.3 ประชากร ศาสนา**

ตำบลโคคลาน มีจำนวนประชากรทั้งสิ้น 7,910 คน

จำแนกเป็นเพศชาย 3,975 คน เพศหญิง 3,935 คน

จำนวนเด็ก (อายุ 0 – 10 ปี) เด็กชาย 804 คน เด็กหญิง 729 คน

จำนวนผู้สูงอายุ (อายุ 60 ปี ขึ้นไป) เพศชาย 455 คน เพศหญิง 535 คน

จำนวนผู้พิการ เพศชาย 125 คน เพศหญิง 140 คน

จำนวนสตรีมีครรภ์ มากกว่า 10 คน

จำนวนผู้ป่วยติดเตียง มากกว่า 25 คน

จำนวนครัวเรือน/…

จำนวนครัวเรือน 2,554 ครัวเรือน

จำนวนประชากรแฝง ประมาณ 120 คน

ส่วนใหญ่นับถือศาสนา พุทธ ร้อยละ 95

คริสต์ ร้อยละ 5

ข้อมูล ณ วันที่ 1 เดือน กันยายน พ.ศ. 2566

(ที่มา : ข้อมูลทะเบียนราษฎร์, โรงพยาบาลส่งเสริมสุขภาพตำบลโคคลาน และของสำนักงานพัฒนาชุมชน อำเภอตาพระยา จังหวัดสระแก้ว)

**1.4 การประกอบอาชีพ**

ประชากรส่วนใหญ่ขององค์การบริหารส่วนตำบลโคคลาน ประมาณร้อยละ 80 ประกอบอาชีพเกษตร-ทำนา โดยเฉพาะทำนาข้าว มีการทำสวนผักและผลไม้ มากที่สุด รองลงมาได้แก่ ด้านรับจ้างทั่วไป ประมาณร้อยละ 12 ด้านค้าขาย ประมาณร้อยละ 8 เนื่องจากสภาพภูมิศาสตร์ที่เหมาะสมกับ การเพาะปลูก และการเลี้ยงสัตว์ เฉลี่ยรายได้ประชากรต่อหัว/ต่อปี ประมาณ 32,000 บาท

ที่มา : (จำนวนประชากรพื้นฐาน ปี 2566 สำนักงานพัฒนาชุมชนอำเภอตาพระยา)

**1.5 เส้นทางคมนาคม (การขนส่งทางรถยนต์ ทางบก ทางน้ำ ทางอากาศ)**

ตำบลโคคลาน มีเส้นทางคมนาคมขนส่งที่สำคัญในการขนส่งทั่วถึงและสะดวกในทุกด้านเพราะเป็นเส้นทางสัญจรหลักรอยต่อที่เชื่อมระหว่างภาคตะวันออกขนส่งสู่ภาคตะวันออกเฉียงเหนือ การจราจรส่วนใหญ่เป็นการขนส่งโดยรถบรรทุกหนักขนาดใหญ่ และรถยนต์ส่วนบุคคลเป็นส่วนมาก และเป็นแหล่งชุมชนที่มีเส้นทางไปสู่จังหวัดต่างๆหลายเส้นทาง ตำบลโคคลานตั้งอยู่ในพื้นที่อำเภอชายแดน การเดินทางนั้นสามารถเดินทางไปจังหวัดอื่นๆ ได้ ดังนี้

รถยนต์ขนส่งระหว่างจันทบุรี กับ จังหวัดบุรีรัมย์ ผ่านบริเวณแยก ตชด.๑๒๕

รถยนต์ขนส่งระหว่างมุกดาหาร–พัทยา ผ่านและจอดรถที่หมู่ ๑ ตำบลโคคลาน

รถยนต์ขนส่งระหว่างอรัญ–นครราชสีมา ผ่านและจอดรถที่หมู่ ๑ ตำบลโคคลาน

รถยนต์ขนส่งภายในตำบล

สายอรัญ–โคคลาน

สายโคคลาน–วัฒนานคร

สายตาพระยา–หนองผักแว่น

**1.6** **แหล่งแม่น้ำลำคลอง**

องค์การบริหารส่วนตำบลโคคลาน มีลักษณะภูมิประเทศโดยทั่วไปเป็นพื้นที่ ราบลุ่ม มีแม่น้ำสำคัญไหลผ่าน ได้แก่ คลองอีสานเขียว ไหลผ่านพื้นที่บ้านไทยสามัคคี บ้านโคคลาน บ้านซับม่วง ซึ่งเป็นแม่น้ำสายสำคัญที่ใช้ในการปลูกพืช และเลี้ยงสัตว์ ใช้ในการเกษตร

แหล่งน้ำธรรมชาติ

-คลองยาง

-คลองตะเคียน

-คลองอีสานเขียว

แหล่งน้ำที่สร้างขึ้น

-ฝายเก็บน้ำและฝายน้ำล้น 4 แห่ง

-บ่อน้ำตื้น ๔ แห่ง

จำนวนห้วย/…

-จำนวนห้วย หนอง,คลอง,บึง ๙ แห่ง

-คลองชลประทาน ๑ แห่ง

-สระน้ำ,คลอง ๑๕ แห่ง

-บ่อบาดาลสาธารณะ ๒๐ แห่ง

-รพช. ๑๔ บ่อ

-กรมอนามัย ๒ แห่ง

-กรมทรัพยากร ๒ แห่ง

-โยธา ๒ แห่ง

**1.7 สถานที่สำคัญ**

หมู่ที่ 6/…

|  |  |  |
| --- | --- | --- |
| **พื้นที่** | **สถานที่สำคัญ**  **(ระบุรายละเอียด)** | **พิกัดทางภูมิศาสตร์** |
| หมู่ที่ 1 | โรงเรียนบ้านโคคลาน  ศพด.บ้านโคคลาน  วัดบ้านโคคลาน  ตลาดโคคลาน | ละติจูด 13.98906 ลองติจูด 102.68261  ละติจูด 13.99116 ลองติจูด 102.67780  ละติจูด 13.99200 ลองติจูด 102.68576  ละติจูด 13.99207 ลองติจูด 102.68122 |
| หมู่ที่ 2 | โรงเรียนซับม่วงวิทยา  โรงพยาบาลส่งเสริมสุขภาพตำบลโคคลาน  องค์การบริหารส่วนตำบลโคคลาน  กศน.ตำบลโคคลาน  วัดบ้านซับม่วง  วัดป่าสิกขาวัน (สวนธรรม 987)  กลุ่มออมทรัพย์บ้านซับม่วง | ละติจูด 13.99011 ลองติจูด 102.64917  ละติจูด 13.98808 ลองติจูด 102.68176  ละติจูด 13.99056 ลองติจูด 102.65102  ละติจูด 13.99119 ลองติจูด 102.64999  ละติจูด 13.99431 ลองติจูด 102.67179  ละติจูด 13.97438 ลองติจูด 102.67339  ละติจูด 13.99279 ลองติจูด 102.67599 |
| หมู่ที่ 3 | ศพด.บ้านซับเม็ก  วัดบ้านซับเม็ก  อุทยานธรรมสันตินิมิตร | ละติจูด 13.94160 ลองติจูด 102.66032  ละติจูด 13.94043 ลองติจูด 102.66005  ละติจูด 13.94666 ลองติจูด 102.63687 |
| หมู่ที่ 4 | โรงเรียนบ้านไทยสามัคคี  ศพด.บ้านไทยสามัคคี  วัดบ้านไทยสามัคคี  ศูนย์ประสานงานที่ดิน สปก. | ละติจูด 13.98611 ลองติจูด 102.62726  ละติจูด 13.98478 ลองติจูด 102.61713  ละติจูด 13.98602 ลองติจูด 102.62554  ละติจูด 13.98510 ลองติจูด 102.61762 |
| หมู่ที่ 5 | โรงเรียนประเสริฐน้อยรุจิรวงค์ 1  วัดบ้านสองพี่น้อง  สำนักสงฆ์ทางโค้ง  ศูนย์เรียนรู้ปรัชญาเศรษฐกิจพอเพียง  กลุ่มอาชีพหม่อนไหม  อ่างเก็บน้ำห้วยตะเคียน | ละติจูด 13.94767 ลองติจูด 102.67796  ละติจูด 13.94742 ลองติจูด 102.68067  ละติจูด 13.96194 ลองติจูด 102.68780  ละติจูด 13.96269 ลองติจูด 102.68578  ละติจูด 13.94819 ลองติจูด 102.67776  ละติจูด 13.96037 ลองติจูด 102.66700 |
| หมู่ที่ 6 | วัดป่ามะค่าปุ่ม วิเวกธรรมเนื้อนาบุญวิชัย-สุกัญญา  กลุ่มวิสาหกิจชุมชน/สินค้า OTOP | ละติจูด 13.98032 ลองติจูด 102.71458  ละติจูด 13.99028 ลองติจูด 102.68541 |
| รวม | สถานบริการสาธารณสุข.......1................แห่ง  สถาบันการศึกษา..................4................แห่ง  สถานที่ตั้งทางศาสนา…………9…………….แห่ง  ศูนย์เรียนรู้ชุมชน..................1.................แห่ง  ศาลา SML……………………….6……………..แห่ง  ศูนย์เตรียมความพร้อมป้องกันประจำชุมชน  หมู่ที่ 1-6 .............................6.................แห่ง  ร้านสะดวกซื้อ ......................4.................แห่ง |  |

-4-

**1.8 สาธารณูปโภค**

|  |  |  |
| --- | --- | --- |
| **พื้นที่** | **สถานที่สำคัญ**  **(ระบุรายละเอียด)** | **พิกัดทางภูมิศาสตร์** |
| หมู่ที่ 1 | ประปาหมู่บ้าน | มีประปาหมู่บ้าน 4 แห่ง |
| หมู่ที่ 2 | ประปาหมู่บ้าน | มีประปาหมู่บ้าน 5 แห่ง |
| หมู่ที่ 3 | ประปาหมู่บ้าน | มีประปาหมู่บ้าน 2 แห่ง |
| หมู่ที่ 4 | ประปาหมู่บ้าน | มีประปาหมู่บ้าน 3 แห่ง |
| หมู่ที่ 5 | ประปาหมู่บ้าน | มีประปาหมู่บ้าน 4 แห่ง |
| หมู่ที่ 6 | ประปาหมู่บ้าน | มีประปาหมู่บ้าน 2 แห่ง |
| **รวม** | ประปา...................20...........................แห่ง  ถนน.......................133........................แห่ง  รถโดยสาร..............-...……………………….แห่ง  การสื่อสารและโทรคมนาคม.........-........แห่ง |  |

**หมายเหตุ**  วิธีการระบุพิกัดทางภูมิศาสตร์ ดูรายละเอียดเพิ่มเติม “การหาค่าพิกัดละติจูด ลองจิจูด จาก Google Maps”

**1.2 สถานการณ์และแนวโน้มการเกิดสาธารณภัย**

**สถานการณ์สาธารณภัย**

สถานการณ์สาธารณภัยที่เกิดขึ้นในพื้นที่องค์การบริหารส่วนตำบลโคคลาน ส่วนใหญ่เกิดภัยจากวาตภัยและอัคคีภัย โดยมีปัจจัยเสี่ยงมาจากสิ่งแวดล้อมที่เป็นสาเหตุของการเกิดภัย เช่น พายุ หรืออาคารไม่เก่าสภาพชำรุด โดยเฉพาะในพื้นที่ หมู่ที่ 1-6 ตำบลโคคลาน ที่เกิดขึ้นบ่อยครั้ง

สถิติการเกิดภัยแล้งองค์การบริหารส่วนตำบลโคคลาน 5 ปี ย้อนหลัง (ระหว่างปี พ.ศ.2562-2566)

ภัยแล้ง/…

**ภัยแล้ง (Drought)** สถิติการเกิดภัยแล้งขององค์การบริหารส่วนตำบลโคคลาน

|  |  |  |  |  |  |
| --- | --- | --- | --- | --- | --- |
| **พ.ศ.** | **จำนวนครั้งที่เกิดเหตุ**  **(ครั้ง)** | **สถานที่เกิดเหตุ** | **ผลกระทบความเสียหาย** | | **มูลค่าความเสียหาย**  **(ล้านบาท)** |
| **จำนวนผู้เสียชีวิต (คน)** | **จำนวนผู้บาดเจ็บ**  **(คน)** |
| 2562 | 1 | หมู่ 1,2,3,4,5,6 | - | - | - |
| 2563 | 1 | หมู่ 1,2,3,4,5,6 | - | - | - |
| 2564 | 1 | หมู่ 1,2,3,4,5,6 | - | - | - |
| 2565 | 1 | หมู่ 1,2,3,4,5,6 | - | - | - |
| 2566 | 1 | หมู่ 1,2,3,4,5,6 | - | - | - |
| **รวม** | 5 | หมู่ 1,2,3,4,5,6 | - | - | - |

(ที่มา : แผนป้องกันและบรรเทาสาธารณภัยองค์การบริหารส่วนตำบลโคคลาน ข้อมูล ณ วันที่ 30 เดือน กันยายน พ.ศ. 2566)

**สถานการณ์/ความเสี่ยงจากสาธารณภัยที่เกิดขึ้นในพื้นที่องค์การบริหารส่วนตำบลโคคลาน**

เมื่อมีการวิเคราะห์ความเสี่ยง หรือการประเมินความเสี่ยงจากสาธารณภัยแล้วจะทำให้ทราบถึงพื้นที่เสี่ยงภัยและปัจจัยที่ทำให้เกิดความเสี่ยงจากสาธารณภัย ซึ่งจะทำให้สามารถกำหนดแนวทางในการลดความเสี่ยงจากสาธารณภัยได้ตรงกับความเสี่ยงที่เกิดขึ้น นำไปสู่การลดความเสี่ยงอย่างยั่งยืน ที่หมู่บ้าน/ชุมชนมีวิธีการรู้รับ ปรับตัวในการรับมือกับสถานการณ์สาธารณภัยที่อาจจะเกิดขึ้น เช่น การกำหนดกิจกรรม โครงการหรือแผนงานที่กำหนดจากผลการประเมินและวิเคราะห์ความเสี่ยงของพื้นที่หนึ่งๆ เพื่อสดโอกาสในการได้รับผลกระทบสาธารณภัยที่สามารถคาดการณ์ได้ในปัจจุบันและเพื่อป้องกันไม่ให้เกิดความเสี่ยงเพิ่มมากขึ้นในอนาคต

องค์การบริหารส่วนตำบลโคคลาน รับผิดชอบในการป้องกันและบรรเทาสาธารณภัยในเขตตำบลโคคลานมีหมู่บ้านที่เป็นพื้นที่เสี่ยงภัย และปัจจัยที่เป็นสาหตุทำให้เกิดความเสี่ยงจากภัยแล้ง มีดังนี้

**ตารางแสดงปัจจัย/สาเหตุที่ทำให้เกิดความเสี่ยงจากสาธารณภัยขององค์การบริหารส่วนตำบลโคคลาน**

| **ประเภทของภัย** | **ระดับความเสี่ยงภัย** | | | **ปัจจัย/สาเหตุ ที่ทำให้เกิดความเสี่ยงจากสาธารณภัย** |
| --- | --- | --- | --- | --- |
| **เสี่ยงสูง** | **เสี่ยง ปานกลาง** | **เสี่ยงต่ำ** |
| ภัยแล้ง | หมู่ 1,2,3,4,5,6 | - | - | **ความเปราะบาง**  1. ปริมาณฝนตกน้อยกว่าหรือฝนไม่ตกต้องมาฤดูกาล  2. การเปลี่ยนแปลงสภาพภูมิอากาศ  **ความล่อแหลม**  มีพื้นที่เสี่ยงภัยแล้งบริเวณ หมู่ที่ 1,3,6 แล้งประเภทขาด น้ำเพื่อการเกษตร  **ศักยภาพ**  1. การสำรวจแหล่งน้ำในพื้นที่  2. การจัดทำแผนป้องกันและแก้ไขปัญหาภัยแล้ง  3. การตั้งศูนย์ปฏิบัติการฉุกเฉินแก้ไขปัญหาภัยแล้ง |

2. ภารกิจ/...

**2. ภารกิจ**

งานป้องกันและบรรเทาสาธารณภัย องค์การบริหารส่วนตำบลโคคลาน ซึ่งมีหน้าที่โดยตรงในการบริหารจัดการภัยพิบัติในพื้นที่ ดังนั้นเพื่อเป็นการเตรียมพร้อมในการรับมือจากสถานการณ์ภัยแล้ง รวมทั้งการให้ความช่วยเหลือและบรรเทาความเดือดร้อนแก่ผู้ประสบภัย ตลอดจนการประสานและการสนับสนุนการปฏิบัติเป็นไปอย่างมีประสิทธิภาพ รวดเร็ว และทันต่อเหตุการณ์ จึงกำหนดแผนปฏิบัติการป้องกันและแก้ไขปัญหาภัยแล้ง ปี 2567 ขององค์การบริหารส่วนตำบลโคคลาน ขึ้น

**๒.๑ เป้าหมาย**

ลดความเสี่ยงต่อการเกิดสถานการณ์ขาดแคลนน้ำเพื่อการเกษตรอย่างยั่งยืน โคยมุ่งเน้นการรณรงค์ประชาสัมพันธ์และร่วมวางแผนการเพาะปลูกให้เหมาะสมต่อสภาพของพื้นที่ เฝ้าระวังในพื้นที่เสี่ยงภัยแล้งซ้ำยาก รวมทั้งวางแผนการแจกจ่ายน้ำอุปโภคบริโภคให้แก่ผู้ประสบภัยอย่างเพียงพอและทันต่อความต้องการของประชาชน

**๒.๒ วัตถุประสงค์**

๒.๒.๑ เพื่อป้องกันและบรรเทาการเกิดผลกระทบต่อชีวิตและทรัพย์สินของประชาชนที่ เกิดจากภัยแล้ง โดยเฉพาะการให้ประชาชนตระหนักถึงความสำคัญของการบริหารจัดการน้ำอย่างเป็นระบบ และให้ความสำคัญกับน้ำอุปโภคบริโภคเป็นความสำคัญลำดับแรก

2.๒.๒ เพื่อกำหนดขั้นตอนการให้ความช่วยเหลือผู้ประสบภัยให้สามารถแก้ไขสถานการณ์

อย่างมีประสิทธิภาพทันต่อเหตุการณ์ และเป็นไปอย่างมีประสิทธิภาพ

๒.๒.๓ เพื่อให้เกิดประสิทธิภาพในการบูรณาการระหว่างหน่วยงานที่ประสานการปฏิบัติงานทั้งหน่วยปฏิบัติหลักและหน่วยสนับสนุนการปฏิบัติ ลดความซ้ำซ้อนของภารกิจ และให้เป็นไปในทิศทางเดียวกัน

**๒.๓ กฎหมายและระเบียบที่เกี่ยวข้อง**

๒.๓.๑ พระราชบัญญัติป้องกันและบรรเทาสาธารณภัย พ.ศ. ๒๕๕0

๒.๓.๒ ระเบียบกระทรวงการคลัง ว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. ๒๕๖๒

๒.๓.๓ หลักเกณฑ์การใช้จ่ายเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. ๒๕๖๓

๒.๓.๔ ระเบียบกระทรวงมหาดไทยว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่น พ.ศ.๒๕๖๐ (ฉนับที่ ๒) พ.ศ. ๒๕๖๑

๒.๓.๕ งบประมาณอื่นๆ

**๓. การปฏิบัติ**

**๓.๑ แนวความคิดในการปฏิบัติ**

๓.๑.๑ การแก้ไขปัญหาภัยแล้งอย่างยั่งยืน ต้องอาศัยระยะเวลาและความร่วมมือจากประชาชนเป็นหลักเพื่อให้การขับเคลื่อนแผนงานต่างๆ นั้นเกิดประสิทธิภาพสูงสุด ดังนั้นวิธีสร้างความร่วมมือของประชาชนที่ได้ผลมากที่สุด จึงอยู่ที่แนวทางปฏิบัติที่มุ่งเน้นการเกิดประโยน์ต่อส่วนรวมมากที่สุด มีความ ยุติธรม โปร่งใส ตรวจสอบได้

๓.๑.๒ ขอบเขต/…

๓.๑.๒ ขอบเขตสาธารณภัย ภัยแล้ง หมายถึง ความแห้งแล้งของดินฟ้าอากาศ อันเกิดจากการที่มีปริมาณฝนน้อยหรือฝนไม่ตกเป็นระยะเวลานานและครอบคลุมพื้นที่เป็นบริเวณกว้าง ทำให้เกิดการขาดแคลนน้ำดื่ม น้ำใช้พืชพันธุ์ไม้ต่างๆ ขาดน้ำไม่สามารถเจริญเติบโตได้ตามปกติ เกิดความเสียหายและส่งผลกระทบอย่างกว้างขวาง รุนแรง ต่อประชาชน

**๓.2 ระดับการจัดการสาธารณภัย**

(๑) ระดับองค์การบริหารส่วนตำบล ให้จัดตั้งศูนย์ปฏิบัติการฉุกเฉินเพื่อป้องกันและแก้ไข

ปัญหาภัยแล้งปี ๒๕๖7 ณ ที่ทำการขององค์กรปกครองส่วนท้องถิ่น เพื่อเป็นศูนย์กลางในการบูรณาการและการปฏิบัติของระดับพื้นที่

(๒) ให้องค์กรปกครองส่วนท้องถิ่น มูลนิธิ องค์กรการกุศล และอาสาสมัครป้องกันภัยฝ่ายพลเรือนในพื้นที่เป็นเครือข่ายประสานการปฏิบัติในการช่วยเหลือประชาชนผู้ประสบภัย

(๓) ให้อำเภอและองค์กรปกครองส่วนท้องถิ่น ในพื้นที่ที่ประสบภัยเป็นหน่วยเผชิญเหตุรับผิดชอบ ในการแก้ไขปัญหาสถานการณ์ภัยแล้งในเขตพื้นที่ที่รับผิดชอบ ดำเนินการป้องกันและแก้ไขปัญหาตามมาตรการ

**3.3 การลดความเสี่ยงจากสาธารณภัย**

๓.๓.๑ การป้องกันและลดผลกระทบ องค์การบริหารส่วนตำบลโคคลาน ได้กำหนดแนวทางการจัดทำโครงการและประสานมาตรการในการป้องกันและลดผลกระทบจากภัยแล้ง ทั้งที่เป็นการใช้โครงสร้างและไม่ใช้โครงสร้าง ดังนี้

(1) แนวทางปฏิบัติที่เป็นโครงสร้าง

-โครงการ/แผนงาน ด้านการพัฒนาแหล่งกักเก็บน้ำผิวดิน สำหรับใช้ในการเกษตรและอุปโภคบริโภค เข่น การขุดสระเก็บน้ำ ขุดลอกแหล่งน้ำธรรมชาติที่ตื้นเขิน ต้องเร่งดำเนินการให้แล้วเสร็จก่อนสิ้นสุดฤดูฝนและมุ่งเน้นกักเก็บน้ำให้ได้มากที่สุด **(โดยมีรายละเอียดตามภาคผนวก ค)**

-การจัดหาแหล่งน้ำต้นทุนเพิ่มเติม โดยเฉพาะจากแหล่งน้ำใต้ดิน (น้ำบาดาล) ให้ทุกหน่วยจัดทำโครงการ/แผนงาน ประสานการปฏิบัติด้านแผนงานกับกรมทรัพยากรน้ำบาดาล หรือผู้แทนในพื้นที่ เพื่อป้องกันความซ้ำซ้อนของการดำเนินการ พร้อมทั้งจัดทำบัญชีแหล่งน้ำใต้ดินเพื่อประกอบการรายงานข้อมูลของจังหวัด

(๒) แนวทางปฏิบัติที่ไม่เป็นโครงสร้าง

-หน่วยงานด้านการเกษตรและสหกรณ์ จัดวางระบบการเพาะปลูกพืชให้เหมาะสมกับสภาพพื้นที่สอดคล้องกับปริมาณน้ำต้นทุนที่มีอยู่ในพื้นที่ รวมทั้งการจัดหาตลาดรองรับผลผลิตร่วมกับหน่วยงานกระทรวงพาณิชย์

-ปรับเปลี่ยนวิธีการทำการเกษตร เช่น งดการเพาะปลูกพืชในช่วงฤดูแล้ง หรือปลูกพืชใช้น้ำน้อย รณรงค์ประชาสัมพันธ์ การใช้น้ำอย่างประหยัด รวมทั้งการเผยแพร่ข่าวสาร ด้านการบริหารจัดการน้ำอย่างต่อเนื่อง เพื่อให้ประชาชนวางแผนการเพาะปลูกอย่างเหมาะสม

-กำหนดมาตรการห้ามการใช้น้ำเพื่อการเกษตรอย่างเข้มงวด โดยร่วมกับผู้นำหมู่บ้านชี้แจงประชาสัมพันธ์ทำความเข้าใจต่อประชาชนถึงความจำเป็นในมาตรการดังกล่าว เพื่อลดผลกระทบด้านความขัดแย้ง

-เร่งกักเก็บน้ำ หรือสูบน้ำไว้ใช้ในช่วงฤดูแล้ง และดูแลคุณภาพของแหล่งน้ำให้สามารถใช้ในการอุปโภคบริโภคได้อย่างปลอดภัย

3.๓.๒ การเตรียม/...

3.๓.๒ การเตรียมความพร้อม

(๑) การเตรียมความพร้อมด้านทรัพยากร

1.1) จัดตั้งศูนย์บัญชาการเหตุการณ์ระดับตำบล พร้อมทั้งจัดกำลังคนและมอบหมายภารกิจรับผิดชอบทุกขั้นตอน ตั้งแต่ระดับการสั่งการ และระดับปฏิบัติการ ตามกรอบแนวทางของแผนปฏิบัติการ

๓.๒) สำรวจ ตรวจสอบ อุปกรณ์/เครื่องมือ ยานพาหนะ ของแต่ละหน่วยงานสำหรับการสูบน้ำ/แจกจ่ายน้ำ ให้พร้อมใช้งานได้ตลอดเวลา สามารถช่วยเหลือผู้ประสบภัยได้ทันทีกรณีที่เกิดสถานการณ์ขาดแคลนน้ำอุปโภคบริโภคในพื้นที่

๑.๓) องค์กรปกครองส่วนท้องถิ่นร่วมกับประชาชนในพื้นที่เสี่ยงภัย จัดเตรียมถังน้ำ

ภาชนะ กักเก็บน้ำ สำหรับรองรับการแจกจ่ายน้ำอุปโภคบริโภค ให้เพียงพอต่อความต้องการ

๑.๔) เฝ้าระวังและติดตามสภาพอากาศ ตามรายงานของกรมอุตุนิยมวิทยา รวมทั้ง

สถานการณ์สภาพน้ำท่าจากกรมชลประทาน พร้อมทั้งรายงานให้ผู้บังคับบัญชาทราบทุกสัปดาห์

๑.๕) จัดประชุมคณะกรรมการ คณะทำงาน เพื่อกำหนดมาตรการในการรับมือหากคาดว่าสถานการณ์จะทวีความรุนแรงมากขึ้น

(๒) การบริหารความต่อเนื่อง

๒.1) กรณีที่ระบบประปา ชำรุดไม่สามารถแจกจ่ายน้ำได้ให้เร่งดำเนินการซ่อมบำรุงให้สามารถกลับมาใช้งานได้โดยเร็ว และหากต้องใช้ระยะเวลาการซ่อมบำรุงนานให้จัดรถบรรทุกน้ำ เพื่อแจกจ่ายให้ประชาชน

๒.๒) กรณีแหล่งน้ำต้นทุนสำหรับการผลิตน้ำประปาเหลือน้อย ให้ใช้มาตรการ การจ่ายน้ำเป็นเวลา หรือจัดหาน้ำต้นทุนจากแหล่งอื่นมาเพิ่มเติม

**๓.๔ การแจ้งเตือนภัย**

หากประเมินสถานการณ์แล้วคาดว่ามีโอกาสเกิดสาธารณภัยมากกว่า ร้อยละ ๖๐ ให้มีการแจ้งเตือนภัยทันทีกับกองอำนวยการป้องกันและบรรเทาสาธารณภัยแต่ละระดับและประชาชนในพื้นที่เสี่ยงภัย ในการเตรียมความพร้อมรับมือกับสาธารณภัยที่จะเกิดขึ้น โดยมีข้อมูลการแจ้งเตือนภัย ดังนี้

* คาดการณ์ระยะเวลา และบริเวณพื้นที่ที่จะเกิดสาธารณภัย
* ผลกระทบที่อาจเกิดขึ้นและความยาวนานของภัย (ระยะเวลา)
* แนวทางการปฏิบัติตนของส่วนราชการ หน่วยงาน และประชาชน

ในการป้องกันตนเองให้ปลอดภัยจากสาธารณภัยที่อาจจะเกิดขึ้น ทั้งนี้ ให้นำแนวทาง มาตรการ และขั้นตอนการปฏิบัติจากกองอำนวยการป้องกันและบรรเทาสาธารณภัยระดับเหนือขึ้นไปมาเป็นแนวทางในการปฏิบัติด้วย

* การเตรียมความพร้อมรับมือ เช่น อาหาร น้ำดื่ม ยารักษาโรค เป็นต้น

ทั้งนี้ ระยะเวลาในการแจ้งเตือนล่วงหน้าขึ้นอยู่กับสถานการณ์และประเภทของสาธารณภัย **โดยองค์การบริหารส่วนตำบลโคคลานกำหนดวิธีการแจ้งเตือนภัย ดังนี้**

(๑) แจ้งเตือน/…

(๑) แจ้งเตือนผ่านหน่วยงาน โดยใช้กลไกลระบบการบริหารราชการแจ้งเตือนผ่านองค์กรปกครองส่วนท้องถิ่น ได้แก่ เทศบาล องค์กรปกครองส่วนท้องถิ่น รวมถึง การปกครองท้องที่ ได้แก่ กำนันและผู้ใหญ่บ้านหน่วยช่วยเหลือบรรเทาสาธารณภัยผ่านหน่วยงานระดับต่างๆ ไปสู่ระดับพื้นที่ ให้กับกลุ่มผู้ได้รับผลกระทบและประชาชนทั่วไป

(๒) แจ้งเตือนประชาชนโดยตรง โดยผ่านทางสถานีโทรทัศน์ วิทยุชุมชน วิทยุสมัครเล่น โทรสาร โทรศัพท์มือถือ หอกระจายข่าว หอเตือนภัย เสียงตามสาย ไซเรนเตือนภัยแบบมือหมุน โทรโข่ง นกหวีด หรือสัญญาณเสียงที่กำหนดใช้เป็นสัญญาณเตือนภัยประจำหมู่บ้านหรือตำบลหรือ แอพพลิเคชั่นไลน์ (Line)

แจ้งเตือนประชาชนโดยตรง โดยผ่านทาง

สถานีวิทยุกระจายเสียง / สถานีโทรทัศน์

-วิทยุสมัครเล่น โทรศัพท์มือถือ / โทรสาร

-หอกระจายข่าวเสียงตามสาย

แจ้งเตือนผ่านหน่วยงาน

-ส่วนราชการภายในอำเภอ

-องค์กรปกครองส่วนท้องถิ่นในเขตพื้น

-กำนัน/ผู้ใหญ่บ้าน

**แผนภาพกระบวนการแจ้งเตือนภัย**

**เฝ้าระวัง ติดตาม**

**สถานการณ์**

**การแจ้งเตือนล่วงหน้า**

**การแจ้งเตือนภัย**

**การรับมือ**

**และอพยพ**

• เฝ้าระวังสถานการณ์  
 สาธารณภัย  
• เฝ้าระวังการ

เปลี่ยนแปลงของสภาพ  
 อากาศ  
• เฝ้าระวังระดับน้ำใน  
 เขื่อน การระบายน้ำ  
• เฝ้าระวังระดับน้ำใน   
 แม่น้ำ  
• ติดตามระดับน้ำในคลอง   
• ติดตามระดับน้ำทะเล  
• ส่งข้อมูลเข้าคลังข้อมูล  
 และแลกเปลี่ยนข้อมูล  
• หน่วยปฏิบัติเตรียม   
 ความพร้อมเตรียม  
 ประชาชน

• หน่วยงานเฝ้าระวัง  
 วิเคราะห์ข้อมูล  
• ประเมินความเสี่ยงภัย  
• ส่งผลวิเคราะห์เข้า  
 คลังข้อมูล  
• คาดว่ามีผลกระทบให้  
 ข้อมูลแก่ประชาชนและ  
 หน่วยปฏิบัติ  
• หน่วยปฏิบัติแจ้งเตือน  
 ภัยล่วงหน้าคู่ขนาน  
• ให้กองอำนวยการ  
 ป้องกันและบรรเทา  
 สาธารณภัย อปท.   
 จัดตั้งศูนย์ปฏิบัติการ   
 ฉุกเฉิน อปท.

• คาดว่าผลกระทบรุนแรง   
 Command Center   
 ส่งให้แจ้งเตือนภัย  
• แจ้งเตือนประชาชนผ่าน  
 สื่อและเครื่องมือ   
 อุปกรณ์สื่อสารต่างๆ   
• แจ้งเตือนหน่วยปฏิบัติ   
 หน่วยปฏิบัติแจ้งเตือน  
 คู่ขนาน  
• ประสานภาคเครือข่าย   
 เตรียมทรัพยากร  
• ตั้งศูนย์พักพิง  
• การแจ้งยกเลิกการแจ้ง  
 เตือนภัย

• อพยพ  
• บริหารจัดการ

ศูนย์พักพิง  
• การรายงานสถานการณ์  
• การจัดการในภาวะ  
 ฉุกเฉินตามแผนอพยพ  
• การส่งผู้อพยพกลับ

3.4 การประสาน/…

**3.5 แนวทางปฏิบัติในการจัดตั้งองค์กรปฏิบัติการจัดการในภาวะฉุกเฉิน**

**(1) การจัดตั้งองค์กรปฏิบัติในการจัดการในภาวะฉุกเฉิน องค์การบริหารส่วนตำบลโคคลาน** ทำหน้าที่เป็นกลไกที่เป็นศูนย์กลางการปฏิบัติในการจัดการในภาวะฉุกเฉิน (Emergency Operation Centre : EOC) เพื่อให้การวิเคราะห์ ประเมิน ประสานงาน และปฏิบัติภารกิจต่างๆ ที่เกี่ยวข้องในการจัดการเหตุการณ์หนึ่งๆ ในภาวะฉุกเฉินมีความเป็นเอกภาพ โดยมีองค์ประกอบและโครงสร้างภายในองค์กรที่จำเป็น เหมาะสม และสอดคล้องกับภารกิจระดับการจัดการสาธารณภัย ของประเทศในแต่ละระดับ เพื่อให้เกิดความคล่องตัว มีความยืดหยุ่น และมีประสิทธิภาพ

ทั้งนี้ เมื่อเกิดหรือคาดว่าจะเกิดสาธารณภัยขึ้น ให้กองอำนวยการป้องกันและบรรเทา สาธารณภัย องค์การบริหารส่วนตำบลโคคลาน จัดตั้ง**ศูนย์ปฏิบัติการฉุกเฉินท้องถิ่น (ศปก.อปท.)** ขึ้น โดยมีผู้อำนวยการท้องถิ่นเป็นผู้ควบคุมและสั่งการ เพื่อทำหน้าที่จัดการสาธารณภัยที่เกิดขึ้นจนกว่าสถานการณ์จะกลับเข้าสู่ภาวะปกติ พร้อมทั้งประสานกับส่วนราชการและหน่วยงานที่เกี่ยวข้องในพื้นที่รับผิดชอบ และประสานความร่วมมือกับทุกภาคส่วนในการจัดการสาธารณภัยทุกขั้นตอน หากในกรณีไม่สามารถควบคุมสถานการณ์สาธารณภัยตามขีดความสามารถโดยลำพัง ให้ขอรับการสนับสนุนจากกองอำนวยการป้องกันและบรรเทาสาธารณภัย (อบต.ตาพระยา, อบต.ทัพราช,อบต.ทัพไทย อบต.ทัพเสด็จ และเทศบาลตำบลตาพระยา ซึ่งมีพื้นที่ติดต่อหรือใกล้เคียง) ในเขตพื้นที่ติดต่อหรือใกล้เคียง) และ/หรือ กองอำนวยการป้องกันและบรรเทาสาธารณภัยอำเภอ

**(2)** **โครงสร้างศูนย์ปฏิบัติการฉุกเฉินท้องถิ่น** **องค์การบริหารส่วนตำบลโคคลาน**

**ที่ปรึกษา/ผู้เชี่ยวชาญ**

**ศูนย์ประสานการปฏิบัติ**

**ศูนย์ข้อมูลประชาสัมพันธ์ร่วม**

**ส่วนปฏิบัติการ**

**ส่วนอำนวยการ**

**ส่วนสนับสนุน**

**ผู้อำนวยการท้องถิ่น**

**พื้นที่**

**กลุ่มภารกิจ**

**หน่วยสถานการณ์**

**หน่วยทรัพยากร**

**หน่วยเอกสาร**

**แผนกการเงิน**

**แผนกบริการ**

**แผนกสนับสนุน**

**หน่วยจัดหา**

**สิ่งอุปกรณ์**

**หน่วยสนับสนุนภาคพื้น**

**หน่วยสถานที่**

**หน่วยพัสดุ**

**หน่วยจัดซื้อ จัดจ้าง**

**หน่วยการเงิน บัญชี**

**หน่วยเสบียง**

**หน่วยแพทย์**

**หน่วยสื่อสาร**

**หมายเหตุ :** โครงสร้างดังกล่าวสามารถปรับได้ตามความเหมาะสมกับสถานการณ์โดยยึดหลักมาตรฐาน เอกภาพในการจัดการ และความยืดหยุ่นของโครงสร้างองค์กรการจัดการในภาวะฉุกเฉิน

บทบาท/...

**3.6 บทบาทหน้าที่ภายในโครงสร้างศูนย์ปฏิบัติการฉุกเฉิน องค์การบริหารส่วนตำบลโคคลาน** มีดังนี้

**(1) คณะที่ปรึกษา/ผู้เชี่ยวชาญ** มีหน้าที่ ให้ข้อเสนอแนะ คำแนะนำ ข้อมูล  
ทางวิชาการ การสังเคราะห์แนวโน้มสถานการณ์ และเทคนิคการปฏิบัติที่เกี่ยวข้องกับเหตุการณ์สาธารณภัย  
ที่เกิดขึ้น โดยให้คำนึงถึงความปลอดภัยในการปฏิบัติงานเป็นสำคัญ พร้อมทั้งปฏิบัติหน้าที่อื่นใดตามที่ผู้อำนวยการท้องถิ่นเห็นสมควร

**(2) ศูนย์ข้อมูลประชาสัมพันธ์ร่วม** มีหน้าที่ ประสานข้อมูลเหตุการณ์กับส่วนต่างๆ เพื่อสื่อสารและประชาสัมพันธ์ข้อมูลข่าวสารให้กับประชาชนและสื่อมวลชน รวมทั้งปฏิบัติการทางจิตวิทยามวลชน

**(3)** **ส่วนปฏิบัติการ** มีหน้าที่ ปฏิบัติการลดอันตรายที่เกิดขึ้นโดยเร็ว โดยรักษาชีวิตและปกป้องทรัพย์สิน เข้าควบคุมสถานการณ์ ฟื้นฟูสู่สภาวะปกติ ค้นหาและกู้ภัย กู้ชีพ รักษาพยาบาล การแพทย์และสาธารณสุข รักษาความสงบเรียบร้อย การจราจร ผจญเพลิง โครงสร้างพื้นฐาน สารเคมี และวัตถุอันตราย กัมมันตรังสี ส่งกำลังบำรุง การขนส่ง อพยพ และบริหารจัดการผู้เสียชีวิต

**(4)** **ส่วนอำนวยการ** มีหน้าที่ ติดตามสถานการณ์ วิเคราะห์แนวโน้มสถานการณ์ แจ้งเตือนภัย รวบรวม ประสานข้อมูล และประเมินความต้องการและความจำเป็นในการสนับสนุนทรัพยากร ในภาวะฉุกเฉิน รวมถึงจัดเตรียมเอกสารและวางแผนเผชิญเหตุโดยใช้ข้อมูลที่ได้รับจากส่วนปฏิบัติการเป็นฐานดำเนินการ พร้อมทั้งให้การสนับสนุนสถานที่ปฏิบัติงานแก่ กองอำนวยการป้องกันและบรรเทาสาธารณภัย องค์การบริหารส่วนตำบลโคคลาน /ศูนย์ปฏิบัติการฉุกเฉิน องค์การบริหารส่วนตำบลโคคลาน ฯลฯ

**(5) ส่วนสนับสนุน** มีหน้าที่ ดังนี้

(1) ตอบสนองการร้องขอรับการสนับสนุนในทุกๆ ด้านที่จำเป็น เพื่อให้การจัดการในภาวะฉุกเฉินดำเนินไปอย่างมีประสิทธิภาพและประสิทธิผล ได้แก่ สงเคราะห์ช่วยเหลือผู้ประสบภัย สาธารณูปโภค สาธารณูปการ บริการสังคม พลังงาน บริหารจัดการศูนย์พักพิงชั่วคราว พื้นฟูพื้นที่ประสบภัย ฟื้นฟูทรัพยากรธรรมชาติและสิ่งแวดล้อม การฟื้นฟู และงานชุมชน

(2) ตอบสนองการร้องขอรับการสนับสนุนในด้านงบประมาณ การเงินและการบัญชี และการรับบริจาค ฯลฯ

**3.7 การประกาศเขตการให้ความช่วยเหลือผู้ประสบภัยพิบัติกรณีฉุกเฉิน**

ตามระเบียบกระทรวงการคลัง ว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉินมีวัตถุประสงค์เพื่อให้ส่วนราชการนำเงินทดรองราชการมาใช้จ่ายในการให้ความช่วยเหลือหรือสนับสนุนการให้ความช่วยเหลือผู้ประสบภัยพิบัติเป็นกรณีเร่งด่วนตามความจำเป็นและเหมาะสม เมื่อเกิดภัยพิบัติกรณีฉุกเฉินขึ้นในท้องที่หนึ่งท้องที่ใด โดยมุ่งหมายที่จะบรรเทาความเดือดร้อนเฉพาะหน้าของผู้ประสบภัยพิบัติ แต่มิได้มุ่งหมายที่จะชดใช้ความเสียหายให้แก่ผู้ใด ซึ่งการให้ความช่วยเหลือผู้ประสบภัยพิบัติให้ถือปฏิบัติตามระเบียบและหลักเกณฑ์ ที่กระทรวงการคลังกำหนด

เมื่อภัยพิบัติกรณีฉุกเฉินเกิดขึ้นในท้องที่ใด ให้ผู้มีอำนาจดำเนินการประกาศให้ท้องที่นั้น เป็นเขตการให้ความช่วยเหลือผู้ประสบภัยพิบัติกรณีฉุกเฉิน ดังนี้

พื้นที่/…

|  |  |
| --- | --- |
| **พื้นที่** | **ผู้มีอำนาจ** |
| กรุงเทพมหานคร | อธิบดีกรมป้องกันและบรรเทาสาธารณภัย |
| จังหวัด | ผู้ว่าราชการจังหวัดร่วมกับคณะกรรมการให้ความช่วยเหลือผู้ประสบ ภัยพิบัติจังหวัด (ก.ช.ภ.จ.)  หากไม่สามารถประชุม ก.ช.ภ.จ. ได้ทันท่วงที และผู้ว่าราชการจังหวัดเห็นว่าความเสียหายดังกล่าวเป็นไปตามหลักเกณฑ์ที่กระทรวงการคลังกำหนด ก็ให้มีอำนาจพิจารณาประกาศเขตการให้ความช่วยเหลือผู้ประสบภัยพิบัติกรณีฉุกเฉินไปก่อนได้โดยไม่ต้องขอความเห็นชอบจาก ก.ช.ภ.จ. |

การประกาศเขตการให้ความช่วยเหลือผู้ประสบภัยพิบัติกรณีฉุกเฉินต้องกำหนดพื้นที่  
และระยะเวลาของการให้ความช่วยเหลือผู้ประสบภัยพิบัตินั้นด้วย ทั้งนี้ ให้เป็นไปตามหลักเกณฑ์ วิธีการ และเงื่อนไขที่กรมป้องกันและบรรเทาสาธารณภัยกำหนด โดยความเห็นชอบของกระทรวงการคลัง

**3.8 แนวทางปฏิบัติในการตัดสินใจยกระดับการจัดการสาธารณภัย**

ให้ผู้บัญชาการหรือผู้อำนวยการใช้เกณฑ์หรือเงื่อนไขดังต่อไปนี้ ประกอบการพิจารณายกระดับการจัดการสาธารณภัย ดังนี้

| **เกณฑ์/เงื่อนไข** | **ข้อมูลที่ใช้ระบุเงื่อนไข** |
| --- | --- |
| **(1) พื้นที่** | พื้นที่ใช้สอยในลักษณะต่าง ๆ ที่ได้รับผลกระทบ และความเสียหาย  (1.1) พื้นที่ทางการเกษตรและปศุสัตว์  (1.2) พื้นที่ธุรกิจ อุตสาหกรรม และการประกอบการ  (1.3) พื้นที่อยู่อาศัย (จำนวนหลังคาเรือน)  (1.4) พื้นที่ทางธรรมชาติ |
| **(2) ประชากร** | จำนวนและลักษณะของประชากรในพื้นที่ที่ได้รับผลกระทบ  (2.1) จำนวนผู้ได้รับผลกระทบ  (2.2) จำนวนผู้อพยพ  (2.3) จำนวนผู้ได้รับบาดเจ็บและเสียชีวิต |
| **(3) ความซับซ้อน** | ความยากง่าย สถานการณ์แทรกซ้อน และเงื่อนไขทางเทคนิคของสถานการณ์  (3.1) ความรุนแรงของภัย ความเฉพาะเจาะจงทางเทคนิคของภัยการเกิดภัยต่อเนื่อง  (3.2) ความเสียหายที่เกิดขึ้นหรือส่งผลกระทบต่อสาธารณูปโภคพื้นฐาน สถานที่สำคัญ และเส้นทางการให้ ความช่วยเหลือ  (3.3) การคาดการณ์การขยายตัวของภัย พื้นที่ที่จะเสียหายต่อไป ระยะเวลาที่การดำเนินกิจกรรมปกติที่ต้องหยุดชะงัก ระยะเวลาที่ต้องใช้ในการตอบสนองต่อสถานการณ์ และระยะเวลาที่ต้องช่วยฟื้นฟูเบื้องต้น |
| **(4) ศักยภาพด้านทรัพยากร** | ความสามารถในการปฏิบัติงานจากทรัพยากร  (4.1) กำลังคน ทั้งของหน่วยงานหลักและหน่วยงานสนับสนุน พร้อมทั้งอาสาสมัครหน่วยต่าง ๆ  (4.2) เครื่องมือ อุปกรณ์ ยานพาหนะ และอุปกรณ์พิเศษต่าง ๆ ที่ต้องใช้ตามแต่ลักษณะทางเทคนิคของภัย  (4.3) ปัจจัยยังชีพสำหรับแจกจ่ายแก่ผู้ได้รับผลกระทบของหน่วยงานหลัก และจากการสนับสนุนจากภาคีหลัก  (4.4) แหล่งที่มาและจำนวนเงินงบประมาณจากหน่วยงานในพื้นที่ |
| **(5) การพิจารณาตัดสินใจของผู้บัญชาการ/ผู้อำนวยการ** | ดุลยพินิจจากการประเมินสถานการณ์จากเงื่อนไขต่าง ๆ  (5.1) ขอบเขตการปกครอง  (5.2) การประเมินศักยภาพในการจัดการสาธารณภัย |

ทั้งนี้ ให้ใช้เกณฑ์เงื่อนไขทางด้านพื้นที่/ประชากร/ความซับซ้อน/ศักยภาพด้านทรัพยากรและวิจารณญาณหรือดุลยพินิจของผู้อำนวยการอย่างใดอย่างหนึ่ง หรือหลายอย่างประกอบกันเป็นเกณฑ์ในการนำเสนอเพื่อยกระดับ การจัดการสาธารณภัย

**3.9 การยกเลิกสถานการณ์**

(1) ให้ติดตามความเคลื่อนไหวของสถานการณ์สาธารณภัยอย่างใกล้ชิดและต่อเนื่อง พร้อมทั้งตรวจสอบข้อมูลจากทุกแหล่งจนแน่ใจ และมีการยืนยันความชัดเจนว่าสถานการณ์คลี่คลายกลับสู่ภาวะปกติแล้วให้ผู้อำนวยการท้องถิ่นรายงานข้อมูลให้ผู้อำนวยการอำเภอทราบ เพื่อประกาศยุติสถานการณ์สาธารณภัยในพื้นที่ และประชาสัมพันธ์ให้ประชาชนทราบถึงสถานการณ์เป็นระยะๆ เพื่อป้องกันความสับสน พร้อมทั้ง ให้มีการยืนยันความชัดเจนถึงการยกเลิกสถานการณ์ และแจ้งให้ผู้อพยพเตรียมพร้อมในการอพยพกลับสู่พื้นที่อยู่อาศัยต่อไป

(2) เมื่อได้รับการยืนยันอย่างชัดเจนจากผู้อำนวยการท้องถิ่น ผู้อำนวยการอำเภอ ตามลำดับ หรือผู้ที่ได้รับมอบหมายให้ประกาศยุติสถานการณ์ว่าสาธารณภัยได้สิ้นสุดลงแล้ว ให้แจ้งข้อมูลดังกล่าวให้ผู้อพยพทราบเพื่อเตรียมพร้อมในการอพยพกลับสู่ที่ตั้งต่อไป

(3) เมื่อยกเลิกหรือปิดศูนย์ปฏิบัติการฉุกเฉินของ องค์การบริหารส่วนตำบลโคคลาน ให้ส่งมอบภารกิจที่ต้องดำเนินการต่อให้หน่วยงานที่รับผิดชอบตามภารกิจของหน่วยงานนั้นต่อไป เพื่อความต่อเนื่องในการปฏิบัติงาน

**3.10 แนวทางปฏิบัติในการสื่อสารและโทรคมนาคม**

**(1)** **การเตรียมความพร้อมด้านการสื่อสารและโทรคมนาคม**

การเตรียมความพร้อมด้านระบบและเครื่องมือสื่อสาร องค์การบริหารส่วนตำบลโคคลาน มอบหมายให้ อำเภอตาพระยา เป็นผู้กำกับดูแลและใช้งานความถี่วิทยุ 155.600 เพื่อใช้เป็นความถี่วิทยุกลางสำหรับติดต่อประสานงานระหว่างหน่วยงานของส่วนราชการ รัฐวิสาหกิจ และภาคเอกชน สำหรับการประสานงาน ด้านการป้องกันและบรรเทาสาธารณภัย ตลอดจนกิจการอื่นๆ ในภาวะปกติ และในภาวะไม่ปกติ โดยกำหนดให้ อำเภอตาพระยา เป็นผู้ควบคุมดูแลการใช้งานภายในองค์การบริหารส่วนตำบลโคคลาน

**(2) การปฏิบัติงานด้านสื่อสารและโทรคมนาคมกรณีเกิดเหตุฉุกเฉิน**

(2.1) จัดตั้งศูนย์สื่อสารและจัดให้มีระบบสื่อสารหลัก ระบบสื่อสารรอง และระบบสื่อสารอื่นๆ ที่จำเป็นให้ใช้งานได้ตลอด 24 ชั่วโมง ให้สามารถเชื่อมโยงระบบสื่อสารดังกล่าวกับหน่วยงานอื่นได้ตามปกติโดยเร็วอย่างทั่วถึงทุกพื้นที่

(2.2) ใช้โครงข่ายสื่อสารทางโทรศัพท์ โทรสาร และวิทยุสื่อสารเป็นหน่วยงานหลัก

⬩ หน่วยงานหลักที่วางระบบสื่อสารในภาวะฉุกเฉิน ได้แก่ สำนักปลัดหมายเลขโทรศัพท์ 037-269939 โทรสาร 037-269939

⬩ หน่วยงานสนับสนุน ได้แก่ งานป้องกันและบรรเทาสาธารณภัย หมายเลขโทรศัพท์ 063-9396358 กู้ชีพกู้ภัย (OTOS)

บัญชีรายชื่อ/…

**บัญชีรายชื่อหน่วยงานราชการ รัฐวิสาหกิจ องค์กรปกครองส่วนท้องถิ่น ภาคเอกชน**

**และองค์กรเครือข่ายในเขตอำเภอตาพระยา**

|  |  |  |  |  |  |  |
| --- | --- | --- | --- | --- | --- | --- |
| **ลำดับที่** | **ชื่อหน่วยงาน** | **นามเรียก**  **ขาน** | **ความถี่วิทยุ** | **โทรศัพท์** | **โทรสาร** | **หมายเหตุ** |
| 1 | กองอำนวยการป้องกันและบรรเทา สาธารณภัย อบต.โคคลาน | ฉัตรทอง | 162.525  MHz | 037-269-939 | 037-425-503 |  |
| 2 | กองอำนวยการป้องกันและบรรเทา  สาธารณภัยอำเภอตาพระยา | จันทรา 1 | 155.600  MHz | 037-425-118 |  |  |
| 3 | ปลัดอำเภอ หน.กลุ่มงานบริหารงานปกครอง | จันทรา 2 |  | ๐๓๗-๒๖๙-๒๕๔ |  |  |
| 4 | ปลัดอำเภอหัวหน้าฝ่ายอำนวย ความเป็นธรรม | จันทรา 22 |  | ๐๓๗-๒๖๙-๐๗๐ |  |  |
| 5 | ปลัดอำเภอหัวหน้าฝ่ายทะเบียน และบัตร |  |  | ๐๓๗-๒๖๙-๐๘๐ |  |  |
| 6 | ปลัดอำเภอหัวหน้าฝ่ายความมั่นคง | จันทรา 31 |  | ๐๓๗-๒๖๙-๐๗๐ |  |  |
| 7 | ท้องถิ่นอำเภอตาพระยา |  |  | ๐๓๗-๒๖๙-๑๕๒ |  |  |
| 8 | กองอำนวยการป้องกันและบรรเทา สาธารณภัย เทศบาลตำบลตาพระยา |  |  | 037-269-066 |  |  |
| 9 | กองอำนวยการป้องกันและบรรเทา สาธารณภัย อบต.ตาพระยา |  |  | ๐๓๗-๒๖๙-๗๘๗ | ๐๓๗-๒๖๙-๗๗๔ |  |
| 10 | กองอำนวยการป้องกันและบรรเทา สาธารณภัย อบต.ทัพราช |  |  | 037-609-848 |  |  |
| 11 | กองอำนวยการป้องกันและบรรเทา สาธารณภัย อบต.ทัพไทย |  |  | 037-243-707 |  |  |
| 12 | กองอำนวยการป้องกันและบรรเทา สาธารณภัย อบต.ทัพเสด็จ |  |  | 037-243-446 |  |  |
| 13 | สถานีตำรวจภูธรตาพระยา | พระยา | ๑๕๓.๔๕  MHz | ๐๓๗-๒๖๙-๑๑๑ |  |  |
| 14 | รพ.สต.โคคลาน |  |  | 037-269-964 |  |  |
| 15 | โรงพยาบาลตาพระยา |  |  | ๐๓๗-๒๖๙-๐๐๙ |  |  |
| 16 | พัฒนาชุมชนอำเภอตาพระยา |  |  | ๐๓๗-๕๑๐-๒๔๑ |  |  |
| 17 | เกษตรอำเภอตาพระยา |  |  | ๐๓๗-๒๖๙-๑๐๗ |  |  |
| 18 | ปศุสัตว์อำเภอตาพระยา |  |  | 064-964-2689 |  |  |
| 19 | การไฟฟ้าส่วนภูมิภาคสาขาย่อยอำเภอตาพระยา |  |  | ๐๓๗-๒69-124 |  |  |
| 20 | การไฟฟ้าส่วนภูมิภาคสาขาย่อยอำเภอโคกสูง |  |  | ๐๓๗-441-130 |  |  |
| 21 | การประปาภูมิภาคอำเภอวัฒนานคร |  |  | ๐๓๗-๒๖๑-๔๐๕ |  |  |

**บัญชีรายชื่อหน่วยงานราชการ รัฐวิสาหกิจ องค์กรปกครองส่วนท้องถิ่น ภาคเอกชน**

|  |  |  |  |  |  |  |
| --- | --- | --- | --- | --- | --- | --- |
| **ลำดับที่** | **ชื่อหน่วยงาน** | **นามเรียก**  **ขาน** | **ความถี่วิทยุ** | **โทรศัพท์** | **โทรสาร** | **หมายเหตุ** |
| 1 | กองอำนวยการป้องกัน  และบรรเทาสาธารณภัยจังหวัดสระแก้ว |  |  | 0-3742-5502 | 0-3742-5503 |  |
| 2 | ผู้ว่าราชการจังหวัด |  |  | 06-3234-2595 | 0-3742-5111 |  |
| 3 | รองผู้ว่าราชการจังหวัด |  |  | 08-9202-5588 | 0-3742-5112 |  |
| 4 | รองผู้ว่าราชการจังหวัด |  |  | 08-9203-3986 | 0-3742-5113 |  |
| 5 | สำนักงานประชาสัมพันธ์จังหวัด |  |  | 0-3742-5067 |  |  |
| 6 | สำนักงานเกษตรจังหวัด |  |  | 0-3725-8044 |  |  |
| 7 | สำนักงานประมงจังหวัด |  |  | 0-3724-1729 |  |  |
| 8 | สำนักงานอุตสาหกรรมจังหวัด |  |  | 0-3724-1729 |  |  |
| 9 | สำนักงานปศุสัตว์จังหวัด |  |  | 0-3725-8039 |  |  |
| 10 | สำนักงานพัฒนาสังคมและความมั่นคงมนุษย์ |  |  | 0-3742-5068 |  |  |
| 11 | สนง.ทรัพยากรธรรมชาติและสิ่งแวดล้อมจังหวัด |  |  | 0-3742-5500 |  |  |
| 12 | สำนักงานสาธารณสุขจังหวัด |  |  | 0-3742-5141 |  |  |
| 13 | สถานีอุตุนิยมวิทยาจังหวัด |  |  | 0-3722-2270 |  |  |
| 14 | สำนักงานโยธาธิการและผังเมืองจังหวัด |  |  | 0-3724-2421 |  |  |
| 15 | สำนักงานแรงงานจังหวัด |  |  | 0-3742-5024 |  |  |
| 16 | สำนักงานทางหลวงชนบทจังหวัด |  |  | 0-3726-1616 |  |  |
| 17 | อบจ. สระแก้ว |  |  | 0-3724-0999 |  |  |
| 18 | สำนักงานชลประทานจังหวัด |  |  | 0-3726-1667 |  |  |
| 19 | สำนักงานท้องถิ่นจังหวัด |  |  | 0-3742-5118 |  |  |
| 20 | ตำรวจภูธรจังหวัด |  |  | 0-3742-5085 |  |  |
| 21 | สนง.ป้องกันและบรรเทาสาธารณภัยจังหวัด |  |  | 0-3742-5475 |  |  |
| 22 | ศูนย์ ปภ.เขต ๓ ปราจีนบุรี |  |  | 0-3729-1762 |  |  |

**และองค์กรเครือข่ายในเขตจังหวัดสระแก้ว**

**บัญชีรายชื่อเจ้าพนักงานป้องกันและบรรเทาสาธารณภัยที่ได้รับการแต่งตั้ง**

**ขององค์การบริหารส่วนตำบลโคคลาน**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – นามสกุล** | **ตำแหน่ง** | **ที่อยู่** | **เบอร์โทรศัพท์ติดต่อ** |
| ๑  ๒  ๓  ๔  ๕  6 | นายอิศวร งามสอน  นายแก้วไพทูล หงษา  นางอรทัย ชุ่มวิจารณ์  นายบุญลือ คนสูงเนิน  นางสำรวย จารัตน์  นายวีระพงษ์ เถาว์ทอง | นายก อบต.โคคลาน  รองนายก อบต.โคคลาน  รองนายก อบต.โคคลาน  กำนันตำบลโคคลาน  ปลัด อบต.โคคลาน  ผช.จพง.ป้องกันและบรรเทาฯ | อบต.โคคลาน  อบต.โคคลาน  อบต.โคคลาน  บ้านซับม่วง  อบต.โคคลาน  อบต.โคคลาน | ๐๘๗-๕๘๕๗๕๐๘  084-784-7862  089-544-1393  ๐๘๕-๐๘๔๗๔๘๘  082-636-1535  093-147-5507 |

**3.11 แนวทางปฏิบัติในการเผยแพร่ประชาสัมพันธ์ข้อมูลข่าวสารในภาวะฉุกเฉิน**

ให้ฝ่ายประชาสัมพันธ์ของ องค์การบริหารส่วนตำบลโคคลาน เป็นหน่วยงานหลักดำเนินการ ดังนี้

(1) เผยแพร่ข่าวสารที่คาดว่าจะเกิดหรือเกิดสาธารณภัยให้ส่วนราชการและประชาชนได้รับรู้และเข้าใจสถานการณ์ (Situation Awareness) ในทุกระยะการจัดการภัย โดยผ่านช่องทางการสื่อสารที่กำหนดไว้ เช่น โทรทัศน์ วิทยุ หอกระจายข่าว สื่อสังคมออนไลน์ ฯลฯ เพื่อให้ประชาชนเข้าถึงข้อมูลที่ถูกต้อง รวดเร็ว เป็นปัจจุบันและทันต่อเหตุการณ์ ซึ่งจะช่วยสร้างความเชื่อมั่น และลดความตื่นตระหนกที่เกิดจากการรับรู้ และความเข้าใจที่ไม่ถูกต้อง

(2) จัดตั้งศูนย์ข้อมูลประชาสัมพันธ์ร่วม (Join Information Center : JIC) ณ พื้นที่ที่เกิดเหตุ ซึ่งอยู่ภายใต้การกำกับ ดูแล ของศูนย์ข้อมูลประชาสัมพันธ์ร่วม เพื่อทำหน้าที่ประสานข้อมูลข่าวสารสาธารณะที่เกี่ยวข้องกับการดำเนินกิจกรรมการจัดการเหตุฉุกเฉินและเป็นศูนย์ที่อยู่ใกล้ชิดกับเหตุการณ์ สามารถเข้าถึงข้อมูลที่มีการเปลี่ยนแปลงได้ตลอดเวลา จึงเป็นศูนย์กลางของการติดต่อสำหรับสื่อข่าวสารทุกประเภทที่ได้รับ การกลั่นกรอง และรับรองข้อมูลเพื่อกระจายข้อมูลข่าวสารให้เกิดความถูกต้อง รวดเร็ว เป็นปัจจุบัน และต่อเนื่อง โดยให้เจ้าหน้าที่ข้อมูลข่าวสารสาธารณะควรต้องเข้ามาอยู่รวมกันในศูนย์ประสานข้อมูลร่วม

(3) ตรวจสอบยืนยันความถูกต้องของข้อมูลการเกิดภัยจากกำนัน ผู้ใหญ่บ้าน ผู้นำชุมชน อาสาสมัครแจ้งเตือนภัย กองอำนวยการป้องกันและบรรเทาสาธารณภัยระดับเหนือขึ้นไป รวมทั้งหน่วยงานที่เกี่ยวข้องก่อนแจ้งเตือนภัยผ่านช่องทางการสื่อสารทุกชนิด

(4) ดำเนินการแจ้งเตือนการเกิดภัยไปยังชุมชนพื้นที่ที่ประสบภัยและพื้นที่ข้างเคียง โดยสื่อ ข่ายการสื่อสาร เครื่องมืออุปกรณ์การเตือนภัยที่มีอยู่ของชุมชน เช่น วิทยุชุมชน หอกระจายข่าว หอเตือนภัย โทรโข่ง เป็นต้น

(5) ข้อมูลการแจ้งเตือนภัยนั้นต้องชัดเจน ทันเวลา ถูกต้อง และเข้าใจง่าย เป็นข้อมูลที่บอกถึงอันตรายที่กำลังเกิดขึ้นกับชีวิตและทรัพย์สิน อันได้แก่ ลักษณะ ขนาด จุดที่เกิดภัย รัศมีความเสียหายตามพื้นที่การปกครอง ช่วงเวลา ระยะเวลา ภัยจะรุนแรงยิ่งขึ้นหรือไม่ และประชาชนต้องปฏิบัติอย่างไร หรือต้องมีการอพยพหรือไม่ รวมทั้งวิธีการแจ้งเหตุ หมายเลขโทรศัพท์ และการสื่อสารอื่นๆ โดยแจ้งเตือนภัยจนกว่าสถานการณ์ภัยจะสิ้นสุด

(6) ในกรณี/…

(6) ในกรณีเกิดไฟฟ้าดับ การสื่อสาร เครื่องมือ สัญญาณเตือนภัยไม่สามารถใช้ได้ให้ใช้สัญลักษณ์ การเตือนภัย เช่น ธง นกหวีด หรือการเตือนภัยอื่นที่ได้มีการซักซ้อมความเข้าใจกับประชาชนไว้แล้ว

**3.12** **แนวทางปฏิบัติในการบัญชาการเหตุการณ์ (Incident Command)**

ให้นำหลักการของระบบการบัญชาการเหตุการณ์ (Incident Command System : ICS) มาประยุกต์ใช้เป็นเครื่องมือในการสั่งการ ควบคุม และประสาน ความร่วมมือของแต่ละหน่วยงานในการจัดการในภาวะฉุกเฉิน และเป็นระบบปฏิบัติการในการระดมทรัพยากรไปยังที่เกิดเหตุเพื่อให้สามารถปกป้องชีวิต ทรัพย์สินและสิ่งแวดล้อมเป็นไปอย่างมีประสิทธิภาพ และบรรลุวัตถุประสงค์ โดยให้ทุกส่วนราชการ หน่วยงาน และภาคเอกชนใช้ระบบบัญชาการเหตุการณ์เป็นระบบมาตรฐานในการจัดการในภาวะฉุกเฉิน อปท. ได้กำหนดแนวทางปฏิบัติโดยใช้หลักการบัญชาการณ์เหตุการณ์ไว้ ดังนี้

**(1) วัตถุประสงค์การบัญชาการเหตุการณ์**

(1) ความปลอดภัยทั้งผู้ประสบภัยและเจ้าหน้าที่ผู้ปฏิบัติงาน

(2) ใช้ทรัพยากรในการปฏิบัติงานอย่างคุ้มค่า และมีประสิทธิภาพ

(3) การจัดการสาธารณภัยมีประสิทธิผล

**(2) การปฏิบัติเมื่อเกิดสาธารณภัย**

**การรายงานตัวและทรัพยากรในการป้องกันและบรรเทาสาธารณภัย**

ให้เจ้าหน้าที่เจ้าพนักงาน และอาสาสมัครต่างๆ ที่มาร่วมปฏิบัติงานเข้ารายงานตัวที่ศูนย์ปฏิบัติการฉุกเฉินท้องถิ่นในพื้นที่ที่เกิดภัย ก่อนรับมอบภารกิจและพื้นที่รับผิดชอบไปปฏิบัติ

**(3) การควบคุมสถานการณ์และการเผชิญเหตุ**

องค์การบริหารส่วนตำบลโคคลาน ได้วางแผนการเผชิญเหตุสาธารณภัยที่เกิดขึ้นอย่างเป็นระบบโดยกำหนดโครงสร้างองค์กร ข้อมูลการสนับสนุนการตัดสินใจ การควบคุม การสั่งการ และการใช้แนวทางปฏิบัติที่เหมาะสมเพื่อให้การจัดการในภาวะฉุกเฉินเป็นไปอย่างมีประสิทธิภาพ ดังนี้

**(1) การรับแจ้งเหตุและการรายงาน**

ให้ผู้รับผิดชอบจัดทำรายงานข้อเท็จจริงที่เกิดขึ้น ทั้งด้านสถานการณ์สาธารณภัย ด้านการปฏิบัติการระงับบรรเทาสาธารณภัย ด้านการให้ความช่วยเหลือ และด้านอื่นๆ ที่จำเป็น โดยคำนึงถึงความถูกต้อง ชัดเจน รวดเร็ว โดยให้ชุมชน/หมู่บ้านสำรวจความเสียหายและความต้องการเบื้องต้นตามแบบรายงานเหตุด่วนสาธารณภัย แล้วรายงานต่อกองอำนวยการป้องกันและบรรเทาสาธารณภัย องค์การบริหารส่วนตำบลโคคลาน

**(2) การประเมินสถานการณ์ในภาวะฉุกเฉิน** มีขั้นตอนดังต่อไปนี้

(2.1) นำข้อมูลที่ได้ทั้งหมดมาวิเคราะห์สถานการณ์สาธารณภัยที่เกิดขึ้น

(2.2) กำหนดแนวทางปฏิบัติ เลือกทางที่ดีที่สุดและมีความเสี่ยงน้อยที่สุด

(2.3) มีการคาดการณ์เพิ่มเติมในเรื่องปัจจัยความเสี่ยงที่เพิ่มขึ้น การขอรับการสนับสนุนเพิ่มเติม

(2.4) การจัดการข้อมูล ให้หัวหน้าทีมเป็นผู้นำในการสอบถามสำรวจข้อมูลสถานที่ สิ่งที่เป็นอันตรายต่อนักกู้ภัย พร้อมทั้งบันทึกวัน เวลา ชื่อที่อยู่ผู้ให้ข้อมูล และรายงานข้อมูลให้ศูนย์ปฏิบัติการฉุกเฉิน องค์การบริหารส่วนตำบลโคคลาน ทราบ มีการบรรยายสรุปให้ลูกทีมทราบ กำหนดพื้นที่อันตราย พื้นที่ปฏิบัติการ พื้นที่ปลอดภัย รวมทั้งตัดระบบต่างๆ ได้แก่ แก๊ส ไฟฟ้า ประปา เป็นต้น ซึ่งเป็นอันตรายต่อนักกู้ภัย

(2.5) การสั่งการ ผู้สั่งการต้องเป็นคนเดียวที่สามารถชี้แจงการปฏิบัติได้ การสั่งการต้องชัดเจน ไม่คลุมเครือ มีความมั่นใจและเด็ดขาด หัวหน้าหน่วยหรือผู้ควบคุมชุดปฏิบัติการต้องรายงานตัวต่อผู้อยู่ในเหตุการณ์ และต่อผู้บัญชาการเหตุการณ์ ณ จุดเกิดเหตุ ทั้งก่อนการปฏิบัติและภายหลังเสร็จสิ้นภารกิจ

(2.6) การรวบรวม/…

(2.6) การรวบรวมข้อมูล ได้แก่ ปัญหาอุปสรรคข้อขัดข้อง สาเหตุของการเกิดเหตุการณ์ ผลการปฏิบัติ รวมทั้งแนวทางการแก้ไขและนำข้อเสนอแนะมาวิเคราะห์

**(3) การจัดการในภาวะฉุกเฉิน**

องค์การบริหารส่วนตำบลโคคลาน กำหนดโครงสร้างองค์กรปฏิบัติรับผิดชอบในการจัดการสาธารณภัยในภาวะฉุกเฉินในแบบโครงสร้างของศูนย์ปฏิบัติการฉุกเฉิน องค์การบริหารส่วนตำบลโคคลาน (การจัดการสาธารณภัยระดับ ๑) โดยมีผู้อำนวยการท้องถิ่นเป็นผู้อำนวยการศูนย์ปฏิบัติการฉุกเฉิน องค์การบริหารส่วนตำบลโคคลาน มีอำนาจในการควบคุม สั่งการ และบัญชาการในการป้องกันและบรรเทาสาธารณภัยที่เกิดขึ้นในพื้นที่หากสาธารณภัย ที่เกิดขึ้นในพื้นที่ องค์การบริหารส่วนตำบลโคคลาน ลุกลามขยายเป็นวงกว้าง ประชาชนได้รับผลกระทบจำนวนมากและผู้อำนวยการจังหวัดตัดสินใจยกระดับการจัดการสาธารณภัยของ องค์การบริหารส่วนตำบลโคคลาน เป็นการจัดการสาธารณภัยขนาดกลาง (ระดับ ๒) ศูนย์ปฏิบัติการฉุกเฉินท้องถิ่น องค์การบริหารส่วนตำบลโคคลาน จะรับข้อสั่งการจากกองอำนวยการป้องกันและบรรเทาสาธารณภัยจังหวัดไปปฏิบัติ โดยได้กำหนดรูปแบบองค์กรปฏิบัติในระดับพื้นที่ตามรูปแบบองค์กรปฏิบัติในการป้องกันและบรรเทาสาธารณภัยระดับพื้นที่

|  |  |  |  |
| --- | --- | --- | --- |
| **ระดับการจัดการ**  **สาธารณภัย** | **องค์กรรับผิดชอบ**  **การจัดการสาธารณภัย**  **ในภาวะปกติ** | **องค์กรรับผิดชอบ**  **ในภาวะฉุกเฉิน**  **(เมื่อเกิดหรือคาดว่าจะเกิด**  **สาธารณภัย)** | **ผู้บัญชาการ**  **(ผู้มีอำนาจ**  **ตามกฎหมาย)** |
| **ระดับ 1**  (อำเภอ/เทศบาล/อบต. เข้าควบคุมสถานการณ์) | กองอำนวยการป้องกันและบรรเทาสาธารณภัยองค์กรปกครองส่วนท้องถิ่นแห่งพื้นที่  - กอปภ.ทน. ..........-.........แห่ง  - กอปภ.ทม. ..........-.........แห่ง | - ศูนย์ปฏิบัติการฉุกเฉินท้องถิ่น  โดย กอปภ.อปท. จัดตั้ง | ผู้อำนวยการท้องถิ่น |
|  | - กอปภ.ทต. .........1.........แห่ง  - กอปภ.อบต. .......5.........แห่ง  กองอำนวยการป้องกันและบรรเทาสาธารณภัยอำเภอ (กอปภ.อ.) | - ศูนย์บัญชาการเหตุการณ์อำเภอ (ศบก.อ.) โดย กอปภ.อ. จัดตั้ง | ผู้อำนวยการอำเภอ |

**3.13 แนวทางปฏิบัติในการฟื้นฟูด้านต่างๆ**

กองอำนวยการป้องกันและบรรเทาสาธารณภัย องค์การบริหารส่วนตำบลโคคลาน จัดทำแผนฟื้นฟูทั้งในระยะสั้น ระยะกลาง และระยะยาว โดยดำเนินการตามหลักการ ดังนี้

**(1) การฟื้นฟูระยะสั้น**

เป็นการดำเนินการต่อเนื่องจากการค้นหา การบรรเทา และการช่วยเหลือได้ยุติลง เพื่อสนองความต้องการที่จำเป็นของผู้ประสบภัย ธุรกิจ ชุมชนที่ได้รับผลกระทบจากสาธารณภัยในระยะเร่งด่วนหรือระยะสั้น รวมถึงการจัดมาตรการด้านการรักษาความปลอดภัยไม่ให้เกิดอันตรายหรือสาธารณภัย ซ้ำขึ้นอีก การประเมินความเสียหายของโครงสร้างพื้นฐาน การจัดเตรียมที่พักอาศัยชั่วคราว และการให้บริการสาธารณะ โดยมีแนวทางปฏิบัติ ดังนี้

(1.1.) การสงเคราะห์และช่วยเหลือผู้ประสบภัยในเบื้องต้น

เป็นการฟื้นฟูด้านสมรรถภาพทางกายให้แก่ผู้ประสบภัย เช่น การตรวจรักษา ป้องกันควบ คุมโรค และการฟื้นฟูความแข็งแรงทางร่างกาย เป็นต้น รวมถึงการฟื้นฟูด้านสภาพจิตใจและจิตสังคมของ

ผู้ได้รับผลกระทบ/...

ผู้ได้รับผลกระทบ ตลอดจนการกระตุ้นและช่วยเหลือให้เกิดการปรับตัวให้เข้ากับการเปลี่ยนแปลงตามความจำเป็น โดยให้โรงพยาบาลส่งเสริมสุขภาพประจำตำบลโคคลาน เป็นหน่วยงายหลัก โดยดำเนินการ ดังนี้

(1) การช่วยเหลือและสงเคราะห์ผู้ประสบภัย

-แจ้งให้ชุมชน/หมู่บ้าน สำรวจตรวจสอบข้อมูลผู้ประสบภัยและความเสียหาย เพื่อให้ความช่วยเหลือต่างๆ ตรงกับข้อเท็จจริงตลอดจนส่งผู้ประสบภัยกลับภูมิลำเนา

-ให้มีการประสานงานระหว่างหน่วยงานของรัฐ และองค์กรภาคเอกชนในการสงเคราะห์ผู้ประสบภัยให้เป็นไปอย่างมีระบบ รวดเร็ว ทั่วถึง และหลีกเลี่ยงความซ้ำซ้อนในการสงเคราะห์ผู้ประสบภัย

-ให้ชุมชน/หมู่บ้าน จัดทำบัญชีรายชื่อผู้ประสบภัยและทรัพย์สินที่เสียหายไว้เป็นหลักฐานเพื่อการสงเคราะห์ผู้ประสบภัย พร้อมทั้งออกหนังสือรับรองให้ผู้ประสบภัยไว้เป็นหลักฐานในการรับการสงเคราะห์และฟื้นฟู

-จัดให้มีการรักษาพยาบาลแก่ผู้ประสบภัยอย่างต่อเนื่องจนกว่าจะหายกลับมาดำรงชีวิตได้ตามปกติ รวมทั้งจัดการที่พักอาศัยชั่วคราว และระบบสุขาภิบาลแก่ผู้ประสบภัย ในกรณีที่ต้องอพยพจากพื้นที่อันตราย

-ให้การสงเคราะห์แก่ครอบครัวของผู้ที่ประสบภัยอย่างต่อเนื่อง โดยเฉพาะ ในกรณี ที่ผู้เป็นหัวหน้าครอบครัวประสบภัยจนเสียชีวิตหรือไม่สามารถประกอบอาชีพต่อไปได้ โดยการให้ทุนการศึกษาแก่บุตรของผู้ประสบภัยจนจบการศึกษาภาคบังคับ และโดยการจัดหาอาชีพให้แก่บุคคลในครอบครัวฃ

-เลี้ยงดูผู้ประสบภัยที่ไม่สามารถช่วยตัวเองได้ในระยะแรก เช่น ดูแลเด็กกำพร้า นักเรียน นักศึกษา คนพิการ และผู้สูงอายุที่ประสบภัย

(1.2) การป้องกัน เฝ้าระวัง และควบคุมโรคระบาด ทั้งคนและสัตว์

(1.3) ประชาสัมพันธ์เพื่อเสริมสร้างขวัญและกำลังใจของประชาชนให้คืนสู่สภาพปกติโดยเร็ว

(1.4) รายงานข่าวและประชาสัมพันธ์ข่าวสารต่อสาธารณชนให้ทราบสถานการณ์เป็นระยะๆ

**4. งบประมาณ**

4.1 งบประมาณขององค์การบริหารส่วนตำบลโคคลาน

4.2 เงินทดรองราชการ ตามระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. ๒๕6๒ และหลักเกณฑ์การใช้จ่ายเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. 2563 รวมทั้งหนังสือสั่งการ (กรณีภัยหนาว) ที่เกี่ยวข้อง

4.๓ งบประมาณอื่น ๆ

**5. การบังคับบัญชา/การติดต่อสื่อสาร**

5.1กองอำนวยการป้องกันและบรรเทาสารารณภัยองค์การบริหารส่วนตำบลโคคลาน อำนวยการและบังคับบัญชาเจ้าหน้าที่ และบุคคลทั่วไปเกี่ยวกับการป้องกันและบรรเทาสาธารณภัยในทุกระดับเป็นไปตาม

พระราชบัญญัติป้องกันและบรรเทาสาธารณภัย พ.ศ. ๒๕๕๐

5.2 การติตต่อสื่อสารกองอำนวยการป้องกันและบรรเทาสาธารณภัยองค์การบริหารส่วนตำบลโคคลาน/ศูนย์บัญชาการเหตุการณ์ภัยหนาวองค์การบริหารส่วนตำบลโคคลาน ทางโทรศัพท์ 037 269939

โทรสาร 037 269939

**6. การมอบหมายภารกิจ**

รายละเอียดภารกิจของหน่วยงานต่างๆ **(ตามภาคผนวก ก)**

**7. ผู้เสนอแผนเผชิญเหตุภัยแล้ง องค์การบริหารส่วนตำบลโคคลาน พ.ศ. 2567**

(ลงชื่อ) ผู้เสนอแผนฯ

(นายวีรพงษ์ เถาว์ทอง)

ผู้ช่วยเจ้าพนักงานป้องกันและบรรเทาสาธารณภัย

**8. ผู้ตรวจทานแผนเผชิญเหตุภัยแล้ง องค์การบริหารส่วนตำบลโคคลาน พ.ศ. 2567**

(ลงชื่อ) ผู้ตรวจทานแผนฯ

(นางสาวอร่ามศรี แสนกรุณา)

หัวหน้าสำนักปลัด

**9. ผู้เห็นชอบแผนเผชิญเหตุภัยแล้ง องค์การบริหารส่วนตำบลโคคลาน พ.ศ. 2567**

(ลงชื่อ) ผู้เห็นชอบแผนฯ

(นางสำรวย จารัตน์)

ปลัดองค์การบริหารส่วนตำบลโคคลาน

**10. ผู้เห็นอนุมัติแผนเผชิญเหตุภัยแล้ง องค์การบริหารส่วนตำบลโคคลาน พ.ศ. 2567**

(ลงชื่อ) ผู้เห็นอนุมัติแผนฯ

(นายอิศวร งามสอน)

นายกองค์การบริหารส่วนตำบลโคคลาน